B4-0065, 0109 και 0110/99

Ψήφισμα σχετικά με τη βελτίωση της δημοσιονομικής διαχείρισης της Επιτροπής

Το Ευρωπαϊκό Κοινοβούλιο,

- έχοντας υπόψη τις δηλώσεις της Επιτροπής ενώπιον του Κοινοβουλίου στις 14 Δεκεμβρίου 1998 (γενική απαλλαγή 1996) και 11 Ιανουαρίου 1999,

- έχοντας υπόψη την έκθεσή του σχετικά με τη γενική απαλλαγή 1996 (A4-0502/98) και τη σχετική απόφασή του ((Συνοπτικά Πρακτικά της 17.12.1998, μέρος Ι, σημείο 7)),

A. υπενθυμίζοντας ότι οι διατάξεις της Συνθήκης του Άμστερνταμ υποχρεώνουν ρητά την Επιτροπή σε περισσότερη διαφάνεια απέναντι στους πολίτες,

1. ζητεί να συγκροτηθεί επιτροπή ανεξάρτητων εμπειρογνωμόνων υπό την αιγίδα του Κοινοβουλίου και της Επιτροπής με εντολή να εξετάσει τον τρόπο με τον οποίο η Επιτροπή εντοπίζει και αντιμετωπίζει τα περιστατικά απάτης, κακοδιαχείρισης και νεποτισμού, καθώς και να επανεξετάσει εκ βάθρων τις πρακτικές της Επιτροπής όσον αφορά την ανάθεση όλων των οικονομικών συμβάσεων και να υποβάλει έως τις 15 Μαρτίου 1999 την αξιολόγησή της, εν πρώτοις στο Σώμα των Επιτρόπων[semigr ]

2. υπογραμμίζει την καθυστερημένη αναγνώριση από την Επιτροπή της κρίσης την οποία αντιμετωπίζει σε σχέση με την δημοσιονομική διαχείριση του κοινοτικού προϋπολογισμού και την εκ μέρους της έλλειψη διαφάνειας και καλής λογιστικής[semigr ]

3. ζητεί από την Επιτροπή να χύσει άπλετο φως στις καταγγελλόμενες περιπτώσεις απάτης[semigr ] αναμένει από την Επιτροπή, σε περίπτωση που αποδειχθούν ευθύνες σε οποιοδήποτε επίπεδο, να λάβει αμέσως, όπως δεσμεύθηκε να πράξει ο Πρόεδρός της, τα επιβεβλημένα μέτρα και ζητεί να εφαρμοσθούν σχετικά τα άρθρα 159 και 160 της Συνθήκης ΕΚ[semigr ]

4. υπογραμμίζει τη μοναδική συνταγματική θέση της Ευρωπαϊκής Επιτροπής και την ανάγκη δημοκρατικής νομιμότητας και λογοδοσίας[semigr ] πιστεύει ότι η μεγάλη απόστασή της από τον ευρωπαίο πολίτη επιβάλλει ενισχυμένη δέσμευση υπέρ της διαφάνειας και της λογοδοσίας στο δημοκρατικά εκλεγμένο κοινοβούλιο σε κάθε πτυχή της καθημερινής διοίκησής της[semigr ]

5. επισύρει την προσοχή στις δηλώσεις που είχε πραγματοποιήσει τον Ιανουάριο του 1995 ο Πρόεδρος της Επιτροπής, ο οποίος στο λόγο του με την ευκαιρία της εγκατάστασής του τάχθηκε υπέρ της «εγκαθίδρυσης μιας αληθινής κουλτούρας δημοσιονομικής διαχείρισης»[semigr ]

6. αρνείται να αποδεχθεί ότι η ενοχή Επιτρόπων ή άλλων ατόμων για απάτη, νεποτισμό ή κακοδιαχείριση μπορεί να αποφασίζεται με βάση φήμες και εικασίες των μέσων ενημέρωσης και ζητεί επιμόνως να διερευνηθούν επίσημα όλες οι καταγγελίες του Τύπου μέσα από τις κατάλληλες διοικητικές και δικαστικές διαδικασίες[semigr ]

7. αναμένει την έκθεση την οποία προετοιμάζει ο Πρόεδρος της Επιτροπής ενόψει της συνόδου κορυφής της Κολωνίας με θέμα την εσωτερική μεταρρύθμιση της Επιτροπής και προγραμματίζει να διεξαγάγει εκτεταμένη συζήτηση στη σύνοδο ολομελείας του Μαΐου 1999 σχετικά με την έκθεση και με τη δέσμη συγκεκριμένων προτάσεων της Επιτροπής προς το Κοινοβούλιο[semigr ]

8. έχει επίγνωση του γεγονότος ότι είναι απαραίτητη η αναθεώρηση του οργανογράμματος των ευρωπαϊκών θεσμικών οργάνων, ιδίως για την εκπλήρωση των νέων καθηκόντων τα οποία αντιμετωπίζει η Ένωση: υλοποίηση της Ατζέντας 2000, διεύρυνση προς τις υποψήφιες χώρες, ενίσχυση της διαφάνειας, καταπολέμηση της απάτης, κτλ. εκτιμά προς τούτο ότι επιβάλλεται ήδη από τώρα να εξετασθούν αντικειμενικά τα όρια της πολιτικής μηδενικής αύξησης του οργανογράμματος των θεσμικών οργάνων, την οποία αποφάσισε η Αρχή του Προϋπολογισμού[semigr ]

9. ζητεί να διατυπωθούν συγκεκριμένες προτάσεις για την πραγματοποίηση εκ βάθρων αναμόρφωσης της διοικητικής κουλτούρας της Επιτροπής[semigr ] ζητεί από την Επιτροπή να υποβάλει στο Κοινοβούλιο, το αργότερο έως τις 15 Μαρτίου 1999, δέσμη λεπτομερών προτάσεων, καθώς και τους μηχανισμούς με τους οποίους θα εξασφαλισθεί ο ενεργητικός έλεγχος εκ μέρους του Κοινοβουλίου, συμπεριλαμβανομένου επακριβούς χρονοδιαγράμματος, προκειμένου:

- να υλοποιηθεί η πρόταση του Προέδρου του Ευρωπαϊκού Συμβουλίου, για συγκρότηση ομάδας υψηλού επιπέδου με εκπροσώπους του Ευρωπαϊκού Κοινοβουλίου, του Συμβουλίου και της Επιτροπής, η οποία θα μελετήσει και θα εγκρίνει τις προτάσεις για την επείγουσα δημιουργία ενός νέου οργανισμού καταπολέμησης της απάτης ο οποίος θα λειτουργεί ανεξάρτητα από τον πολιτικό έλεγχο της Επιτροπής[semigr ]

- να δημοσιευθεί αμέσως, και να ενημερώνεται ετησίως, το πλήρες κείμενο των δηλώσεων συμφερόντων όλων των Επιτρόπων[semigr ]

- να διαβιβασθούν στο Κοινοβούλιο οι τρεις κώδικες συμπεριφοράς σχετικά με την εργασία των Επιτρόπων, τις σχέσεις με τους Επιτρόπους, τα ιδιαίτερα γραφεία τους και τις υπηρεσίες, και σχετικά με τις αρχές που ισχύουν για τους μονίμους υπαλλήλους, προκειμένου να συμπεριληφθεί το ζήτημα της επαγγελματικής εμπλοκής συγγενών και γνωστών[semigr ]

- να επιτευχθεί επίσημη συμφωνία σχετικά με τις εμπιστευτικές διαδικασίες (λαμβάνοντας υπόψη πλήρως όλες τις υποθέσεις σε δικαστική εκκρεμότητα) ώστε να διευκολυνθεί το δικαίωμα του Κοινοβουλίου να λαμβάνει οποιεσδήποτε απαραίτητες πληροφορίες από την Επιτροπή προς ενημέρωσή του για τη διαδικασία απαλλαγής και άλλες πτυχές της διαχείρισης και της διοικητικής υπευθυνότητας, και προκειμένου να προοθηθεί μια διοργανική συμφωνία η οποία θα επισημοποιεί και θα διευρύνει αυτές τις διευθετήσεις[semigr ] να μελετηθεί η συμπερίληψη του θέματος στη μεταρρύθμιση του δημοσιονομικού κανονισμού[semigr ]

- να αναμορφωθεί ο Κανονισμός Υπηρεσιακής Κατάστασης ώστε να εξασφαλίζεται η ταχεία λήψη των δεόντων πειθαρχικών μέτρων, συμπεριλαμβανομένης της απόλυσης, στις περιπτώσεις που αποδεικνύεται απάτη ή σοβαρή παράλειψη καθήκοντος που οδηγεί σε κακοδιαχείριση[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο.